Bad Religion

Bad Religion é unha banda de punk rock estadounidense formada nos Ánxeles (California) en 1979 por Jay Bentley (baixo), Greg Graffin (voces), Brett Gurewitz (guitarra) e Jay Ziskrout (batería). Adóitaselles atribuír o liderado do revival do punk rock durante finais dos anos 80, e tamén é unha importante influencia para gran cantidade de músicos de punk e de rock. As letras da banda abordan temas relacionados coa relixión, a política, a sociedade, os medios de comunicación e a ciencia. Musicalmente, destacan pola súa sensibilidade melódica e o uso extenso de harmonías vocais de tres partes.

Bad Religion conseguiu un bo número de seguidores no underground estadounidense cos seus primeiros traballos antes de asinar con Atlantic Records en 1993. Ese ano acadaron a fama co seu sétimo álbum de estudio, Recipe for Hate, que chegou ao número 14 na lista Billboard's Heatseekers. A este seguiulle un ano despois Stranger than Fiction, onde aparecían os seus maiores éxitos, "Infected" e unha versión regravada de "21st Century (Digital Boy)", e que foi certificado ouro nos Estados Unidos e o Canadá. Pouco despois do lanzamento de Stranger than Fiction Gurewitz deixou Bad Religion para centrarse no seu selo Epitaph Records, sendo substituído por Brian Baker. Dende o regreso de  Gurewitz en 2001 a banda experimentou un rexurdimento da súa popularidade, sendo o seu décimo sexto traballo, True North (2013), o seu primeiro álbum en entrar no top 20 da lista Billboard 200, chegando ao número 19.

 Discografía 
 Álbums 
 Álbum  Ano  Selo How Could Hell Be Any Worse?  1982  Epitaph Records Into the Unknown  1983  Epitaph Records Suffer  1988  Epitaph Records No Control  1989  Epitaph Records Against the Grain  1990  Epitaph Records Generator  1992  Epitaph Records Recipe for Hate  1993  Epitaph Records Stranger Than Fiction  1994  Atlantic Records The Gray Race  1996  Atlantic Records No Substance  1998  Atlantic Records The New America  2000  Atlantic Records The Process of Belief  2002  Epitaph Records The Empire Strikes First  2004  Epitaph Records New Maps of Hell  2007  Epitaph Records The Dissent of Man  2010  Epitaph Records True North  2013  Epitaph Records Age of Unreason  2019  Epitaph Records

 EPs 
 Bad Religion (1981, Epitaph)
 Back to the Known (1985, Epitaph)
 Christmas Songs (2013, Epitaph)

 Recompilatorios 
 80-85 (1991, Epitaph)
 All Ages (1995, Epitaph)
 Punk Rock Songs (2002, Epic)

 En directo 
 Tested (1997, Epic)

 Notas 

 Véxase tamén 
 Ligazóns externas 
 Páxina oficial 

Categoría:Grupos musicais de punk rock
Categoría:Grupos musicais dos Ánxeles
Categoría:Artistas de Epitaph Records
Categoría:Artistas de Atlantic Records